# Mismènids

Els mismènids (Mysmenidae) són una família d'aranyes araneomorfes. Aquesta família és una de les menys conegudes de les aranyes que construeixen una teranyina orbital, ja que són força petites (0,76 a 3 mm) i tenen un comportament críptic. Aquestes aranyes es poden trobar en hàbitats humits com, per exemple, entre les fulles i a les coves.

## Sistemàtica

Segons el World Spider Catalog amb data del 2018, aquesta família té 13 gèneres. Es troben per Europa i Àsia –especialment a la Xina–, zones d'Amèrica, al voltant del centre, d'Àfrica i a diverses illes.
* Brasilionata Wunderlich, 1995 (Brasil)
* Chanea Miller, Griswold & Yin, 2009 (Xina)
* Gaoligonga Miller, Griswold & Yin, 2009 (Xina, Vietnam)
* Isela Griswold, 1985 (Sud-àfrica)
* Maymena Gertsch, 1960 (Amèrica Central fins a Sud-amèrica)
* Microdipoena Banks, 1895 (EUA fins a Paraguai, Àfrica)
* Mosu Miller, Griswold & Yin, 2009 (Xina)
* Mysmena Simon, 1894 (Mediterrani, Oceania)
* Mysmeniola Thaler, 1995 (Veneçuela)
* Mysmenopsis Simon, 1898 (EUA to Perú)
* Phricotelus Simon, 1895 (Sri Lanka)
* Simaoa Miller, Griswold & Yin, 2009 (Xina)
* Trogloneta Simon, 1922 (Europa, EUA, Brasil, Xina, Illes Canàries)
Segons el World Spider Catalog versió 19.0 (2018), existeixen les següents espècies fòssils:
* †Dominicanopsis Wunderlich, 2004
* †Eomysmenopsis Wunderlich, 2004
* †Palaeomysmena Wunderlich, 2004

### Superfamília Araneoidea

Els mismènids havien format part de la superfamília dels araneoïdeus (Araneoidea), al costat de tretze famílies més entre les quals cal destacar pel seu nombre d'espècies: linífids, aranèids, terídids, tetragnàtids i nestícids.
Les aranyes, tradicionalment, havien estat classificades en famílies que van ser agrupades en superfamílies. Quan es van aplicar anàlisis més rigorosos, com la cladística, es va fer evident que la major part de les principals agrupacions utilitzades durant el segle XX no eren compatibles amb les noves dades. Actualment, els llistats d'aranyes, com ara el World Spider Catalog, ja ignoren la classificació de superfamílies.

## Referències

* 1 2 3 (anglès) Referència World Spider Catalog : Mysmenidae +base de dades
* ↑ ; Li, Shuqiang«Two new species of the genera Mysmena and Trogloneta (Mysmenidae,Araneae) from Southwestern China». ZooKeys. Pensoft Publishers, 12-05-2013. [Consulta: 16 juny 2013].
* ↑ Dunlop, J. A., Penney, D. & Jekel, D. 2018. "A summary list of fossil spiders and their relatives". A World Spider Catalog. Natural History Museum Bern, online a http://wsc.nmbe.ch, versió 19.0. Accés el 13 de desembre de 2018.
* ↑ Coddington, 2005, p. 24.
* ↑ World Spider Catalog, 2018.

### Bibliografia

* Coddington, Jonathan A. Spiders of North America: an identification manual. American Arachnological Society, 2005, p. 18–24 [Consulta: 24 setembre 2015]. «Phylogeny and classification of spiders»
* World Spider Catalog. «World Spider Catalog version 19.0». Natural History Museum Bern, 2018. [Consulta: 11 juliol 2018].
* Coyle, F. A. and T. E. Meigs (1989): "Two new species of kleptoparasitic Mysmenopsis (Araneae, Mysmenidae) from Jamaica". Journal of Arachnology 17:59-70. PDF Arxivat 2017-08-11 a Wayback Machine.
* Coyl, F.A.; O'Shields, T.C.; Perlmutter, D.G. (1991): "Observations on the behaviour of the kleptoparasitic spider, Mysmenopsis furtiva (Araneae, Mysmenidae)". Journal of Arachnology, 19, 62–66. PDF Arxivat 2006-05-13 a Wayback Machine.
* Hajer J, Rehakova D. (2003): "Spinning activity of the spider Trogloneta granulum (Araneae, Mysmenidae): web, cocoon, cocoon handling behaviour, draglines and attachment discs". Zoology (Jena) 106(3):223-31. Abstract

## Vegeu també

* Araneoïdeu
* Llista d'espècies de mismènids
* Classificació de les aranyes